# Az egyszerű beállítások beállítóeszközei

Az egyszerű beállítóeszközök segítségével a következő beállításokat végezhetjük el: munkaasztal háttere, billentyűzet, egér, gyorsbillentyűk, hangok, proxy, témák, betűkészletek, menük és eszköztárak, és ablakok.

Ez a fejezet a Munkaasztal beállításai beállítóeszközeinek használatát ismerteti.

## A Munkaasztal beállításai eszköz megnyitása

A beállítóeszközöket a következő két módszer egyikével hívhatjuk elő:

- A Munkaasztal beállításai menüből

  Válasszuk az Alkalmazások Munkaasztal beállításai menüpontot. Az almenüből válasszuk ki a kívánt beállítóeszközt. Megjelenik a beállítóeszköz párbeszédablaka.

- A Kezdd itt! helyről

  Nyissunk meg egy Nautilus-ablakot, és az válasszuk az Ugrás Kezdd itt! menüparancsot. A másik lehetőség, hogy a munkaasztalon duplán kattintunk a Kezdd itt! ikonra. Megjelenik a Kezdd itt! hely. Kattintsunk duplán a Beállítások ikonra a Nautilus-ablakban a beállítóeszközök megjelenítéséhez.

  Kattintsunk duplán a módosítani kívánt beállítás ikonjára. Megjelenik a beállítóeszköz párbeszédablaka.

## A munkaasztal hátterének testreszabása

A munkaasztal háttere az a rész, amelyen nincsenek panelek vagy ablakok. A munkaasztal háttere mindig a többi elem alatt helyezkedik el.

A munkaasztal hátterét a következő módon lehet beállítani:

- Választhatunk egy képet, amelyet a munkaasztal háttereként szeretnénk használni. A kép a háttér alapszíne fölé kerül. A munkaasztal háttérszíne akkor látszik, ha átlátszó képet választottunk, vagy a kép nem tölti ki a teljes munkaasztalt.

- Kiválaszthatjuk a munkaasztal háttérszínét. Választhatunk homogén színt, de két szín közötti színátmenetet is létrehozhatunk. A színátmenet olyan képi hatás, amelynél az egyik szín fokozatosan átmegy a másikba.

A munkaasztal hátterének beállítását a Nautilus fájlkezelőből is elvégezhetjük.

felsorolja a háttér beállítási lehetőségeit.

### A munkaasztal hátterének beállításai

Elem | Feladat
--- | ---
Kép kiválasztása | Válasszunk ki egy képet, amelyet a munkaasztal háttereként szeretnénk használni. A kép kiválasztásához kattintsunk a Kép gombra. Megjelenik a kép kiválasztását lehetővé tevő párbeszédpanel. Válasszunk ki egy képet. Ha egy másik könyvtárból szeretnénk képet választani, akkor navigáljuk oda. A kép kiválasztása után kattintsunk az OK gombra.

Kép beállításai

A kép megjelenítésének módja a következő beállítási lehetőségekkel befolyásolható:

- Háttérkép: a képet úgy ismételgeti, hogy betakarja az egész munkaasztalt.

- Középre helyezett: a képet a munkaasztal közepén helyezi el.

- Feszített: méretarányosan megnöveli a kép méretét, hogy a kép a képernyő széleit elérje.

- Nyújtott: megnöveli a kép méretét, hogy az letakarja az egész munkaasztalt. A kép méretarányaira nincs tekintettel.

- Nincs kép: nem jelenik meg a kép.

Háttér stílusa

Válasszunk színsémát a Háttér stílusa legördülő lista és a színválasztó gombok segítségével.

A színséma a következő módszerek egyikével adható meg:

- A Háttér stílusa legördülő listából válasszuk a Homogén szín beállítást, ekkor munkaasztal háttere egyszínű lesz.

  A kívánt szín kiválasztásához kattintsunk a Szín gombra. Megjelenik a Válassz színt párbeszédablak. Válasszunk egy színt, majd nyomjuk meg a OK gombot.

- A Háttér stílusa legördülő listából válasszuk a Vízszintes színátmenet beállítást, ekkor a képernyő bal és jobb széle között színátmenet jön létre.

  Kattintsunk a Bal szín gombra a Válassz színt párbeszédablak megjelenítéséhez, majd válasszuk ki a bal szélen megjelenítendő színt.

  Kattintsunk a Jobb szín gombra, majd válasszuk ki a jobb szélen megjelenítendő színt.

- A Háttér stílusa legördülő listából válasszuk a Függőleges színátmenet beállítást, ekkor a képernyő felső és alsó széle között színátmenet jön létre.

  Kattintsunk a Felső szín gombra a Válassz színt párbeszédablak megjelenítéséhez, majd válasszuk ki a felső szélen megjelenítendő színt.

  Kattintsunk az Alsó szín gombra, majd válasszuk ki az alsó szélen megjelenítendő színt.

## Alapértelmezett betűkészletek kiválasztása

A Betűkészlet beállítóeszköz segítségével választhatjuk ki az alkalmazások és a munkaasztal által használandó betűkészleteket.

felsorolja a betűkészletek beállítási lehetőségeit.

### Betűkészletek beállítása

Lehetőség | Feladat
--- | ---
Alkalmazás betűkészlete | Kattintsunk a betűkészlet-választó gombra az alkalmazásokban használandó betűkészlet kiválasztásához.
Asztal betűkészlete | Kattintsunk a betűkészlet-választó gombra a munkaasztalháttéren használandó betűkészlet kiválasztásához.

## A billentyűzet beállítása

A Billentyűzet beállítóeszköz segítségével beállíthatjuk a billentyűzet automatikus ismétlésének tulajdonságait és a billentyűzet eseményeihez rendelt hangokat.

A Billentyűzet beállítóeszközön a következő lehetőségek vannak:

- Billentyűzet

- Hang

### Billentyűzetbeállítások

A Billentyűzet panellapon állíthatóak be a billentyűzet általános tulajdonságai. A Billentyűzet kisegítő lehetőségeinek beállítóeszköze, az AccessX, a Kisegítő lehetőségek gombra kattintva érhető el.

felsorolja a billentyűzet beállítási lehetőségeit.

#### Billentyűzet beállításai

Lehetőség | Feladat
--- | ---
Billentyű ismétlése nyomva tartáskor | A billentyűismétlés engedélyezéséhez jelöljük be ezt a négyzetet. Ha a billentyűismétlés engedélyezve van, egy billentyű lenyomása és nyomva tartása a billentyűhöz rendelt művelet ismételt végrehajtását fogja eredményezni. Ha például egy betű billentyűjét nyomjuk le és tartjuk nyomva, a betű ismétlődően beíródik.
Késleltetés | Adjuk meg a billentyű lenyomása és az ismétlés kezdete közötti késleltetési időt.
Sebesség | Adjuk meg az ismétlés sebességét.
Villogjon a kurzor a szövegdobozokban és a beviteli mezőkben | Jelöljük be ezt a négyzetet, ha villogó kurzort szeretnénk a szövegdobozokban és a beviteli mezőkben.
Sebesség | A csúszka segítségével a villogás frekvenciája adható meg.

### Hangbeállítások

A billentyűzet hangjai a Hang panellapon állíthatóak be.

Bizonyos alkalmazások csengetnek, ha a billentyűzetről hibás bemenet érkezik. A csengő hangjának beállításához használjuk a Hang panellapot. felsorolja a billentyűzethangok beállítási lehetőségeit.

#### Billentyűzethangok beállításai

Lehetőség | Feladat
--- | ---
Ki | Válasszuk ezt a lehetőséget a billentyűzet hangjainak kikapcsolásához.
Csengetés | Válasszuk ezt a lehetőséget a billentyűzet hangjainak engedélyezéséhez.

## Gyorsbillentyűk beállításai

A gyorsbillentyű olyan billentyűkombináció, amely a szokásos módszer mellett egy másik lehetőséget nyújt bizonyos művelet elvégzésére.

A Gyorsbillentyűk beállítóeszköz segítségével megjeleníthetőek az alapértelmezett gyorsbillentyűk. Ezeket az igényeinknek megfelelően testreszabhatjuk. Létrehozhatunk forróbillentyűket is. A forróbillentyűk olyan gyorsbillentyűk, amelyek alkalmazást indítanak el.

felsorolja a gyorsbillentyűk beállítási lehetőségeit.

### A gyorsbillentyűk alapértelmezett beállítása

Lehetőség | Feladat
--- | ---

Szövegszerkesztő gyorsbillentyűk

Válasszuk a következő lehetőségek közül:

- Alapértelmezett: ez a lehetőség a szokásos gyorsbillentyűk használatát állítja be.

- Emacs: ez a lehetőség az Emacs gyorsbillentyűinek használatát állítja be.

Asztal gyorsbillentyűi

Ez a táblázat a műveleteket, és a hozzájuk rendelt gyorsbillentyűket sorolja fel.

Ha szeretnénk megváltoztatni egy művelet gyorsbillentyűjét, jelöljük ki kattintással a műveletet, majd nyomjuk meg a művelethez hozzárendelni kívánt billentyűkombinációt.

Ha egy adott művelet gyorsbillentyűjét le szeretnénk tiltani, kattintsunk duplán a műveletre, majd nyomjuk meg a Backspace billentyűt.

Egyéni gyorsbillentyűk

Forróbillentyű hozzáadásához a következő lépések szükségesek:

1. Kattintsunk a Hozzáadás gombra. Megjelenik a az Egyéni hozzárendelések párbeszédablak. Írjuk be a forróbillentyűhöz rendelt parancs nevét az Új parancs mezőbe. A másik lehetőség, hogy a Keres gombra kattintás után megkeressük a parancsot. A parancs kiválasztása után kattintsunk az OK gombra. A parancs hozzáadódik az Asztal gyorsbillentyűi táblázat Egyéni hozzárendelések fejezetéhez.

2. Az Asztal gyorsbillentyűi táblázat Egyéni hozzárendelések fejezetében kattintsunk a parancs Gyorsbillentyűk oszlopára. Nyomjuk meg a parancshoz hozzárendelni kívánt billentyűt vagy billentyűkombinációt.

A forróbillentyű szerkesztéséhez az Asztal gyorsbillentyűi táblázat Egyéni hozzárendelések fejezetében válasszuk ki a forróbillentyűt, és kattintsunk a Szerkesztés gombra. Módosítsuk a parancsot az Egyéni hozzárendelések párbeszédpanelen.

A forróbillentyű törléséhez az Asztal gyorsbillentyűi táblázat Egyéni hozzárendelések fejezetében válasszuk ki a forróbillentyűt, majd kattintsunk a Eltávolítás gombra.

## Menük és eszköztárak testreszabása

A GNOME-megfelelő alkalmazások menüinek és eszköztárainak megjelenését a Menük és eszköztárak beállítóeszközzel módosíthatjuk.

felsorolja a GNOME-megfelelő alkalmazások menüinek és eszköztárainak beállítási lehetőségeit.

### Alkalmazások testreszabásának beállításai

Lehetőség | Feladat
--- | ---

Gombfeliratok

Válasszunk az alábbi lehetőségek közül, hogy mi jelenjen meg a GNOME-megfelelő alkalmazások eszköztárain:

- Szöveg az ikonok alatt: válasszuk ezt a lehetőséget, ha minden gombon szöveget és ikont szeretnénk látni.

- Szöveg az ikonok mellett: válasszuk ezt a lehetőséget, ha minden gombon ikont szeretnénk látni, és a legfontosabbak mellett szöveget is.

- Csak ikonok: válasszuk ezt a lehetőséget, ha az eszköztárak gombjain csak ikonokat szeretnénk látni.

- Csak szöveg: válasszuk ezt a lehetőséget, ha az eszköztárak gombjain csak szöveget szeretnénk látni.

Az eszköztárakat lehessen lecsatlakoztatni és mozgatni

Jelöljük be ezt a négyzetet, ha az eszköztárakat át kívánjuk helyezni az alkalmazás ablakából bárhova a munkaasztalon. Ha bejelöltük ezt a lehetőséget, az alkalmazásokban az eszköztárak bal oldalán megjelenik egy fogantyú. Az eszköztár áthelyezéséhez kattintsunk az egérgombbal a fogantyúra, és az egérgomb nyomvatartása mellett húzzuk át az eszköztárat az új helyére.

Ikonok mutatása a menükben | Jelöljük be ezt a négyzetet, ha minden menüelem mellett egy ikont is látni akarunk. Nem minden menüelemnek van ikonja.

## Egérbeállítások

Az Egér beállítóeszközzel beállíthatjuk az egér jobb- vagy balkezes használatát, valamint az egérmutató sebességét és az egér érzékenységét.

Az Egér beállítóeszközben a következő lehetőségeink vannak:

- Gombok

- Kurzor

- Mozgás

### Gombbeállítások

A Gombok panellapon adható meg, hogy jobb vagy bal kézzel használjuk-e az egeret, továbbá itt állíthatjuk be a két kattintás közötti időt a dupla kattintáshoz.

felsorolja az egérgombok beállítási lehetőségeit.

#### Az egérgombok beállításai

Lehetőség | Feladat
--- | ---
Balkezes egér | Jelöljük be ezt a négyzetet, ha az egeret a balkezes használathoz szeretnénk beállítani. A balkezes használatra beállított egér jobb és bal egérgombjainak szerepe felcserélődik.
Késleltetés | A csúszka használatával beállíthatjuk a kattintások között eltelt időt a dupla kattintáshoz. Ha az itt megadott időköznél több telik el két kattintás között, a rendszer nem fogja dupla kattintásnak értelmezni a műveletet.

### Egérmutató beállításai

A Kurzor panellapon a az egérmutatót állíthatjuk be.

felsorolja az egérmutató beállítási lehetőségeit.

#### Egérmutató beállításai

Lehetőség | Feladat
--- | ---
Kurzortéma | A listából válasszuk ki a kívánt egérmutató-témát.
Kurzor pozíciójának mutatása a Control billentyű lenyomására | Ha bejelöljük ezt a négyzetet, az Ctrl billentyű lenyomása és felengedése hatására az egérmutató körül animáció jelenik meg kezd, így könnyebben rátalálhatunk.

### Mozgás beállításai

Az egérmozgás beállításait a Mozgás panellapon végezhetjük el.

felsorolja az egérmozgás beállítási lehetőségeit.

#### Egérmozgás beállításai

Beállítás | Feladat
--- | ---
Gyorsítás | A csúszka segítségével állítsuk be az egérmutató sebességét.
Érzékenység | A csúszka segítségével állítsuk be az egérmutató egérmozgással szembeni érzékenységét.
Küszöbszint | A csúszka segítségével állítsuk be azt a távolságot, amennyire el kell mozdítanunk ahhoz egy elemet, hogy a művelet húzás és ejtés műveletnek számítson.

## A hálózati proxy beállításai

A Proxy beállítóeszköz lehetővé teszi a a rendszer hálózati kapcsolatának beállítását. Beállíthatjuk, hogy az alkalmazások egy proxykiszolgálóhoz csatlakozzanak, és megadhatjuk a proxykiszolgáló adatait. A proxy olyan kiszolgáló, amely a számítógépünk és egy másik kiszolgáló közé ékelődik, és a számítógépünk kérését vagy maga kiszolgálja, ha tudja, vagy továbbítja a másik kiszolgálónak. A proxykiszolgálót DNS-névvel vagy IP-címmel is megadhatjuk. A DNS-név a hálózatba kötött számítógép egyedi azonosítója, általában betűkből áll. Az IP-cím a hálózatba kötött számítógép egyedi azonosítószáma.

felsorolja a proxy beállítási lehetőségeit.

### Proxybeállítások

Lehetőség | Feladat
--- | ---
HTTP-proxy használata | Jelöljük be ezt a négyzetet, ha proxykiszolgálót szeretnénk igénybe venni a HTTP-szolgáltatásokhoz.
Hely | Adjuk meg a HTTP-szolgáltatásokhoz használandó proxykiszolgáló DNS-nevét vagy IP-címét.
Port | Adjuk meg azt a portszámot, amelyet a proxykiszolgáló a HTTP-szolgáltatáshoz használ.
A proxy használatához felhasználónévre és jelszóra van szükség | Jelöljük be ezt a négyzetet, ha a proxykiszolgáló felhasználónevet és jelszót követel.
Felhasználónév | Írjuk be a proxykiszolgálóhoz használt felhasználónevünket.
Jelszó | Írjuk be a proxykiszolgálóhoz használt jelszavunkat.

## A hangok beállításai

A Hang beállítóeszköz segítségével meghatározhatjuk, hogy mikor induljon el a GNOME hangkiszolgálója. Azt is beállíthatjuk itt, hogy az egyes eseményekhez milyen hangot játsszon le a rendszer.

A Hang beállítóeszközben a következő lehetőségeink vannak:

- Általános

- Hangesemények

### Általános beállítások

A Hang beállítóeszköz Általános panellapján megadhatjuk, hogy mikor induljon el a GNOME hangkiszolgálója. Itt engedélyezhetjük az eseményekhez tartozó hangokat is.

felsorolja a hang általános beállítási lehetőségeit.

#### Hangbeállítások

Lehetőség | Feladat
--- | ---
Hangszerver elindításának engedélyezése | Jelöljük be ezt a négyzetet, ha a GNOME munkamenet elindításakor szeretnénk elindítani a hangkiszolgálót is. Csak akkor tudnak az alkalmazások hangokat adni, ha a hangkiszolgáló fut.
Hangok az eseményekhez | Jelöljük be ezt a négyzetet, ha a munkaasztalon bekövetkező eseményeknél hangjelzést szeretnénk hallani. Csak akkor választható ez a lehetőség, ha a Hangszerver elindításának engedélyezése is be van jelölve.

### Események hangjainak beállításai

A Hang beállítóeszköz Hangesemények panellapján állíthatjuk be az egyes eseményekhez tartozó hangokat.

A Hangesemények panellap eléréséhez előbb be kell jelölni a Hangszerver indításának ellenőrzése és a Hangok az eseményekhez négyzeteket.

felsorolja az események hangjai beállítási lehetőségeit.

#### Események hangjainak beállítása

Lehetőség | Feladat
--- | ---
Hangok táblázat | A Hangok táblázat használatával rendelhetjük hozzá a hangokat az eseményekhez. Az Esemény oszlopban hierarchikus listában jelennek meg az elképzelhető események. Az eseménykategóriák kibontásához kattintsunk a kategória melletti nyílra. A Lejátszandó fájl oszlopban jelenik meg annak a fájlnak a neve, amely az esemény bekövetkeztekor lejátszásra kerül.
Lejátszás | Kattintsunk erre a gombra a kijelölt eseményhez társított hangfájl lejátszásához.

Hangfájl választómező, Keresés gomb

Eseményhez úgy rendelhetünk hangot, hogy a Hangok táblázatban kijelölünk egy eseményt, majd az ehhez társítani kívánt hang fájlnevét beírjuk a választómezőbe. A másik lehetőség, hogy a Keresés gombra kattintunk, és a megjelenő Válassz ki egy hangfájlt párbeszédablakban kiválasztjuk a kijelölt eseményhez társítandó hangfájlt.

Az eseményekhez csak `.wav` formátumú hangfájlokat társíthatunk.

## Munkaasztaltémák beállítása

A munkaasztal témáját a Téma beállítóeszközzel választhatjuk ki.

A munkaasztaltéma határozza meg a panelek, appletek és ablakok kinézetét. A munkaasztaltéma a GNOME-megfelelő alkalmazások felületelemeinek megjelenését is befolyásolja. Például a téma hatással van a gombok, gördítősávok, jelölőnégyzetek stb. megjelenésére.

A munkaasztaltéma nem az egyetlen téma, amely befolyásolja a munkaasztal kinézetét. Például a Nautilus is rendelkezik témákkal, amelyek a Nautilus-ablakok és a munkaasztalháttér kinézetét befolyásolják.

Választhatunk a meglévő témák közül, vagy telepíthetünk újakat.

felsorolja a témák beállítási lehetőségeit.

### Témák beállításai

Lehetőség | Feladat
--- | ---
Telepített témák | A listából válasszuk ki a kívánt témát.

Új téma telepítése

A meglévő témákhoz újakat adhatunk hozzá. Az új témának `.tar.gz` archívumban kell lennie.

Új témát úgy adhatunk hozzá a meglévőkhöz, hogy az Új téma telepítése gombra kattintunk. Megjelenik egy párbeszédablak. Adjuk meg a téma archívumfájljának nevét a mezőben. A másik lehetőség, hogy a Keres gombra kattintunk. A fájlnév megadása után kattintsunk az OK gombra.

Az interneten sok GTK-téma található.

Témák mappájának böngészése | Ha erre a gombra kattintunk, egy fájlkezelőablak megjelenik az alapértelmezett témamappa.

## Az ablakfókusz testreszabása

Az Ablakfókusz beállítóeszköz segítségével az ablakfókusz viselkedését állíthatjuk be.

felsorolja az ablakfókusz beállítási lehetőségeit.

### Ablakfókusz beállításai

Lehetőség | Feladat
--- | ---
Kattintásra fókusz | Jelöljük be ezt a lehetőséget, ha azt szeretnénk, hogy az ablak akkor kapja meg a fókuszt, ha rákattintunk. Az ablak megtartja a fókuszt, amíg más ablakra nem kattintunk.
Rámutatásra fókusz | Jelöljük be ezt a lehetőséget, ha azt szeretnénk, hogy az ablak akkor kapja meg a fókuszt, ha az egérmutatóval rámutatunk. Az ablak megtartja a fókuszt, amíg az egérmutatót más ablak fölé nem helyezzük.
Fókuszban lévő ablak előtérbe hozása | Jelöljük be ezt a négyzetet, ha a fókuszt megkapó ablakot automatikusan az előtérbe szeretnénk hozni.