# Munka az ablakokkal

Ez a fejezet bemutatja az ablakok használatát a munkaasztalon. Számos típusú ablakkezelőt használhatunk a GNOME rendszerhez, például a Metacity és a Sawfish ablakkezelőket. Rengeteg Metacity-funkció megtalálható a Sawfish ablakkezelőben is. Ez a fejezet a Metacity ablakkezelővel kapcsolatos funkciókat mutatja be.

## Ablakok és munkaterületek

Sok ablakot jeleníthetünk meg egy időben a munkaasztalon. Az ablakok a több részre osztott munkaasztal egy részén, az úgynevezett munkaterületen jelennek meg. A munkaterület egy olyan elhatárolt terület a munkaasztalon, ahol dolgozhatunk. Minden munkaterület azonos hátteret, azonos paneleket és azonos menüket tartalmaz. Ennek ellenére más alkalmazásokat futtathatunk, más ablakokat nyithatunk minden munkaterületen. Egyszerre csak egy munkaterületet jeleníthetünk meg a munkaasztalon, de lehetnek nyitott ablakaink a többi munkaterületen is.

A Munkaterület-váltó applet a munkaterületeket és ablakokat jeleníti meg, mint ahogy az mutatja.

### Munkaterület-váltó applet

A munkaterület-váltó applet. A szövegkörnyezet írja le a grafikát.

Bármikor létrehozhatunk új munkaterületeket. A munkaterületek létrehozásához kattintsunk jobb gombbal a Munkaterület-váltó appletre, majd válasszuk a Beállítások menüpontot. Egy Munkaterület-váltó tulajdonságai ablak jelenik meg. Használjuk a Munkaterületek száma elemet a kívánt munkaterületek számának meghatározásához.

### Ablakkezelő viselkedése

Az ablakkezelő az ablakok megjelenését és viselkedését vezérli. Az ablakkezelő kezeli az ablakok helyzetét, hogy melyik ablak van fókuszban és az ablak keretének témáját. Az ablak kerete olyan gombokat tartalmaz, melyek segítségével alapműveleteket hajthatunk végre, mint például a mozgatás, bezárás és az ablakok átméretezése.

Néhány ablakkezelővel kapcsolatos beállítást a Ablakfókusz beállító eszközzel érhetünk el. Ez a leírás a Metacity ablakkezelő alapértelmezett beállításaival kapcsolatos funkciókról szól. Az alapértelmezett beállításokat az Ablak fókusz beállítóeszköz tartalmazza. Ez a leírás a Crux téma alapértelmezett funkcióit is leírja.

## Ablaktípusok

Az munkaasztal a következő típusú ablakokat tartalmazza:

- Alkalmazásablakok

  Ha elindítunk egy alkalmazást, az alkalmazás ablaka megnyílik. Az ablakkezelő egy keretet rak az alkalmazásablakra. Alapértelmezésként az alkalmazásablak felső széle egy címsort tartalmaz. A címsorban az ablakkal való munkát könnyítő gombok találhatók. Ezen gombok segítségével olyan műveleteket hajthatunk végre, mint az Ablak menü megnyitása, vagy az ablak bezárása. Az Ablak menü az ablakon elvégezhető műveleteket tartalmazza.

- Párbeszédablakok

  A párbeszédablak egy felugró ablak, ahol adatokat vagy parancsokat adhatunk meg. A párbeszédablak egy ablakkereten belül jelenik meg.

  A keret felső részét használva dolgozhatunk az ablakkal. Például a címsort használva mozgathatjuk a párbeszédablakot. A kereten továbbá a következő műveletek elvégzésére alkalmas gombokat találhatunk:

  - az Ablak menü megnyitása

  - a párbeszédablak bezárása

  Általában a párbeszédablakot egy alkalmazásablakból nyitjuk meg. Ha megnyitunk egy párbeszédablakot, az ablak általában előtérbe kerül és fókuszt kap. Néhány párbeszédablak nem engedi az alkalmazás használatát a párbeszédablak bezárásáig.

### Ablakkeretek

Az ablakkeret egy szegély az ablak körül. Az ablakkeret tartalmazza a címsort. A címsoron gombok találhatók, melyek segítségével dolgozhatunk az ablakkal.

#### Témák

Számos témát használhatunk az ablakkereteken. A téma határozza meg az ablakkeret kinézetét. Az összes ablakkeret témájának kiválasztásához válasszuk az Alkalmazások Munkaterület beállításai Téma menüpontot.

Az alapértelmezett téma a Crux. Ez a leírás a Crux témákkal kapcsolatos funkciókat írja le.

#### Vezérlőelemek

Az ablakkeretet használhatjuk az ablakkal kapcsolatos különböző műveletek elvégzésére. Pontosabban a címsor különböző gombokat tartalmaz. A következő ábrán egy alkalmazásablak címsora látható.

Az ablak címsora. Tartalom: Ablak menü gomb, címsor, kicsinyítés, nagyítás, Ablak bezárása gomb.

A párbeszédablakok is tartalmaznak néhány vezérlőelemet az ablakkereten. Az az ablakkereteken található aktív vezérlőelemeket tartalmazza, balról jobbra haladva.

##### Ablakkeret vezérlőelemei

Vezérlőelem | Leírás
--- | ---
Ablak menü gomb | Kattintsunk a gombra az Ablak menü megnyitásához.

Címsor

A következő műveletekre használhatjuk a címsort:

- Az ablak fókuszálásához kattintsunk a címsorra.

- Az ablak mozgatásához fogjuk meg a címsort és húzzuk az ablakot az új helyre.

- Az ablak felgörgetéséhez kattintsunk duplán a címsorra. Az ablak legörgetéséhez kattintsunk ismét a címsorra.

Minimalizálás gomb | Kattintsunk a Minimalizálás gombra az ablak minimalizálásához.
Maximalizálás gomb | Kattintsunk a Maximalizálás gombra az ablak nagyításához.
Ablak bezárása gomb | Kattintsunk az Ablak bezárása gombra az ablak bezárásához.

Szegély

Az ablak körüli szegély. A keret használatával a következő műveleteket hajthatjuk végre:

- Az ablak átméretezéséhez fogjuk meg a keretet és húzzuk az új méret eléréséhez.

- Az Ablak menü eléréséhez kattintsunk jobb gombbal a keretre.

Az ablak tartalma

Az ablakkereten belüli terület. Az ablak tartalmát a következő műveletekre használhatjuk:

- Az ablak mozgatásához nyomjuk le és tartsuk nyomva az Alt billentyűt, kattintsunk az ablak tartalmára, majd húzzuk az ablakot az új helyre.

- Az ablak átméretezéséhez nyomjuk le és tartsuk lenyomva az Alt billentyűt, majd kattintsunk a középső gombbal az átméretezendő sarok mellé. Az ablak átméretezéséhez húzzuk a keretet.

- Az Ablak menü megnyitásához nyomjuk le és tartsuk lenyomva az Alt billentyűt, majd kattintsunk jobb gombbal az ablak tartalmára.

## Menük és appletek a munkaterületekkel és ablakokkal való munkához

Ez a bekezdés azokat a menüket és appleteket mutatja be, melyeket az ablakokkal és munkaterületekkel való munkához használhatunk.

### Ablak menü

Az ablak menü. Menüelem: Kicsinyítés, nagyítás, felgördítés, mozgatás, átméretezés, összes munkaterületre helyezés munkaterület_név-re helyezés.

Az Ablak menü az ablakon végezhető műveletek parancsainak menüje. Az Ablak menü megnyitásához végezzük el a következő műveletek egyikét:

- Kattintsunk a Ablak menü gombra azon az ablakon amivel dolgozni szeretnénk.

- Nyomjuk le az Altszóköz billentyűket.

- Nyomjuk le és tartsuk lenyomva az Alt billentyűt, majd kattintsunk jobb gombbal az ablak azon részére amivel dolgozni szeretnénk.

Az Ablak menü parancsai és almenüi.

#### Az Ablak menü parancsai és almenüi

Menüelem | Művelet
--- | ---
Minimalizálás | Minimalizálja az ablakot.
Maximalizálás vagy Eredeti méret | Felnagyítja az ablakot. Ha az ablak már maximális méretű, válasszuk az Eredeti méret menüpontot az ablak előző méretének visszaállításához.
Felgördítés vagy Legördítés | Felgörgeti az ablakot. Ha az ablak más fel lett görgetve, a Legördítés használatával az ablak előző mérete állítható vissza.
Áthelyezés | A nyílbillentyűk használatával mozgathatjuk az ablakot.
Átméretezés | A nyílbillentyűk használatával átméretezhetjük az ablakot.
Bezárás | Bezárja az ablakot.
Minden munkaterületre vagy Csak erre a munkaterületre | Elhelyezi az ablakot az összes munkaterületen. Ha az ablak az összes munkaterületen megtalálható, válasszuk a Csak erre a munkaterületre menüpontot az ablak elhelyezésére a jelenlegi munkaterületen.
Áthelyezés: munkaterületnév vagy Csak: munkaterületnév | Áthelyezi az ablakot a kiválasztott munkaterületre. Ha az ablak az összes munkaterületen létezik, válasszuk a Csak: munkaterületnév menüpontot az ablak kívánt munkaterületre helyezéséhez.

### Ablaklista applet

Az Ablaklista minden megnyitott ablak számára megjelenít egy gombot. Az Ablaklista appletet a következő műveletek elvégzésére használhatjuk:

- Ablak minimalizálása

  Kattintsunk az ablakot jelző gombra.

- Minimalizált ablak visszaállítása

  Kattintsunk az ablakot jelző gombra.

- Ablak fókuszba helyezése

  Kattintsunk az ablakot jelző gombra.

Ha megnyitunk egy alkalmazásablakot, az Ablaklista megjeleníti az ablakot jelző gombot. Az ablaklistán a gombok jelzik a nyitott ablakokat. Láthatjuk a nyitott ablakokat még akkor is, ha néhány ablak kicsinyített, vagy az ablakok elfedik egymást. Az Ablaklista megjelenítheti a jelenlegi munkaterületen, vagy az összes munkaterületen megnyitott ablakok gombjait. Ennek beállításához meg kell változtatnunk az Ablaklista beállításait.

Kattinthatunk jobb gombbal is egy ablaklista gombra az Ablak menü megnyitásához. Ha az Ablak menüt megnyitjuk az Ablaklista appletből, az Ablak menü nem tartalmazza a munkaterület parancsait. További információk az Ablak menü parancsaival kapcsolatban: .

Az Ablaklista a következő nyitott ablakokkal:

- gedit

- Dictionary

- GHex

- GNOME Terminál

#### Ablaklista applet

Az Ablaklista applet. A szöveg megmagyarázza a grafikát.

Az appletben található gombok jelzik az ablakok állapotát. Az írja le az ablaklista gombjainak az ablakokról biztosított információit. Az példái az hivatkoznak.

#### Ablak állapotinformációi az Ablaklista gombjain

Állapot | Jelzés | Példa
--- | --- | ---
A gomb benyomott állapotban van. | Az ablak fókuszban van. | gedit
Szögletes zárójelek a cím körül. | Az ablak minimalizált. | [Dictionary]
A gomb nincs benyomott állapotban, és nincs a cím körül szögletes zárójel. | Az ablak megjelenik, és nincs minimalizálva. | ghex
Szám a gombon, zárójelben. | A gomb gombok csoportját jelzi. | Gnome-terminál (3)

#### Gombok csoportosítása

Az Ablaklista csoportosítani tudja az azonos osztályú ablakokat egy gomb alatt. A Gnome-terminál gomb a egy példája a csoportosító gombnak. A következő ábra egy megnyitott csoportosító gombot mutat az Ablaklista segítségével:

Egy ablaklista applet egy nyitott csoportosító gombbal.

Az egy csoportban levő ablakok listájának megnyitásához kattintsunk a csoportot jelző ablaklista-gombra. Kattintsunk a lista elemeire az ablakok fókuszálásához, ablakok minimalizálásához és az ablakok visszaállításához.

Egy csoportosított gomb alatti ablak Ablak menüjének megnyitásához kattintsunk a csoportot jelző ablaklista gombra. A csoport ablakainak listája megjelenik. A csoport egyik ablakmenüjének megnyitásához kattintsunk a lista egyik elemére. Ha az Ablak menüt az Ablaklista appletből nyitjuk meg, az Ablaklista nem tartalmazza a munkaterület parancsokat. Az Ablak menü használatával kapcsolatban további információk: .

### Munkaterület-váltó applet

Munkaterület-váltó a munkaterületeket jeleníti meg, mint ahogy az mutatja. A az appletet olyan állapotban mutatja, amikor a GNOME-munkamenet négy munkaterületet tartalmaz. A munkaterületek gombként jelennek meg az appleten. A jelenlegi munkaterületet jelentő rész az ablakban kiemelt színnel jelenik meg. Az a jelenlegi munkaterület az applet bal oldalán található rész. Másik munkaterületre váltáshoz kattintsunk egy munkaterületre az appletben.

#### Munkaterület-váltó applet

A munkaterület-váltó applet. A szövegkörnyezet írja le a grafikát.

A Munkaterület-váltó megjeleníti továbbá a munkaterületen található alkalmazásablakokat és párbeszédablakokat is.

Az applet balról jobbra jeleníti meg a munkaterületeket. Az az applet egy sorban jeleníti meg a munkaterületeket. Megadhatjuk a Munkaterület váltó appletben megjelenő sorok számát. Szintén megváltoztathatjuk az applet alapértelmezett viselkedését, hogy megjelenítse a munkaterületek nevét az appletben.

### A menüpanel használata az ablakokkal való munkában

A menüpanelből megnézhetjük a jelenleg megnyitott ablakok listáját. Kiválaszthatjuk azt az ablakot, melynek fókuszt szeretnénk adni. Az ablaklista megtekintéséhez kattintsunk a menüpanel jobb szélén levő ikonra. A következő ábra egy példát mutat a menüpanelen megjelenő ablaklistára:

A menüpanelen megjelenő ablaklista.

Ha a fókusz változik, a jobb felső sarokban elhelyezkedő ikon is változik. Az ikon az aktuálisan fókuszban lévő ablakot jelzi. Egy ablakra fókuszáláshoz válasszuk ki azt az ablaklistából.

Az ablaklista az összes munkaterület ablakait megjeleníti. A jelenlegi munkaterületen kívüli ablakokat egy elválasztóvonallal jelzi.

A menüpanel jobb szélén található ikon nem mozgatható.

## Ablakok manipulálása

Ez a bekezdés az ablakok manipulálásáról szól.

### Ablak fókuszálása

A fókuszban lévő ablak kapja a bemenetet az egértől vagy a billentyűzettől. Egyszerre csak egy ablak lehet fókuszban. A fókuszban levő ablak eltérő kinézetet kap a többi ablakhoz képest.

A következő elemek használatával fókuszálhatunk egy ablakra:

Elem | Esemény
--- | ---
Egér | Kattintsunk az ablakra, ha az ablak látható.
Gyorsbillentyűk | Használhatunk gyorsbillentyűket a nyitott ablakok közötti váltáshoz. Az ablak fókuszálásához engedjük fel a billentyűket. Az alapértelmezett gyorsbillentyű az ablakok közötti váltáshoz az AltTab.
Ablaklista | Kattintsunk az ablakot jelző gombra az Ablaklista appletben.
Munkaterület-váltó | Kattintsunk a fókuszálni kívánt ablakra a Munkaterület-váltó appletben. Ha egy másik munkaterületen lévő ablakra kattintunk, a Munkaterület-váltó átvált az új munkaterületre, és fókuszál az ablakra.
Menüpanel | Kattintsunk a menüpanel jobb szélén található ikonra. A megnyitott ablakok listája jelenik meg. Válasszuk egy ablakot a listából.

### Ablak minimalizálása

Egy ablak minimalizálásához végezzük el a következő műveletek egyikét:

- Kattintsunk a Minimalizálás gombra az ablak keretén.

- Nyissuk meg az Ablak menüt, majd válasszuk a Minimalizálás menüpontot.

- Ha az ablak fókuszban van, kattintsunk az ablakot jelző gombra az Ablaklista appletben. Ha az ablak nincs fókuszban, kattintsunk kétszer az ablakot jelző gombra.

- Kattintsunk jobb gombbal az Ablaklista appletben az ablakot jelző gombra, majd válasszuk a Kicsinyítés menüpontra a felnyíló menüből.

### Ablak maximalizálása

Ha maximalizálunk egy ablakot, az ablak a lehető legnagyobb méretre terjed. Az ablak maximalizálásához végezzük el a következő műveletek egyikét:

- Az ablak maximalizálásához kattintsunk a Maximalizálás gombra az ablak keretén. Esetleg nyissuk meg az Ablak menüt, majd válasszuk a Maximalizálás menüpontot.

- Kattintsunk jobb gombbal az ablakot jelző gombra az Ablak lista appletben, majd válasszuk a Nagyítás menüpontot az Ablak menüből.

### Ablak előző méretének visszaállítása

Egy teljes méretű ablak előző méretének visszaállításához végezzük el a következő műveletek egyikét:

- Kattintsunk a Maximalizálás gombra az ablak keretén.

- Nyissuk meg az Ablak menüt. Válasszuk az Előző méret menüpontot.

- Kattintsunk jobb gombbal az ablakot jelző gombra az Ablaklista appletben az Ablak menü megnyitásához. Válasszuk az Előző méret menüpontot.

Egy minimalizált ablak előző méretének visszaállításához kattintsunk az ablakot jelző gombra az Ablaklista appletben.

### Ablak bezárása

Az ablak bezárásához végezzük el a következő műveletek egyikét:

- Kattintsunk az Ablak bezárása gombra az ablak keretén.

- Nyissuk meg az Ablak menüt. Válasszuk a Bezárás menüpontot.

- Kattintsunk jobb gombbal az ablakot jelző gombra az Ablaklista appletben, majd válasszuk a Bezárás menüpontot az Ablak menüből.

Ha van nem mentett adat az ablakban, megadhatjuk az adatok mentését.

### Ablak átméretezése

Egy ablak átméretezéséhez végezzük el a következő műveletek egyikét:

- Mutassunk az ablak egyik sarkára. Az egérmutató megváltozik, azt jelezve, hogy átméretezhetjük az ablakot. Fogjuk meg a sarkot, és húzzuk az új méret eléréséig.

- Kattintsunk jobb gombbal az ablakot jelző gombra az Ablaklista appletben. Válasszuk az Átméretezés menüpontot az Ablak menüből. A nyílbillentyűk használatával méretezzük át az ablakot.

- Nyomjuk le és tartsuk lenyomva az Alt billentyűt, majd kattintsunk a középső gombbal az átméretezendő sarokra. Az egérmutató megváltozik at átméretezést jelezve. Az ablak átméretezéséhez húzzuk az egeret a saroktól a középső gombbal kattintott hely felé.

- Egy ablak vízszintes átméretezéséhez mutassunk az ablak egyik függőleges szélére. Az egérmutató változása jelzi hogy átméretezhetjük az ablakot. Ragadjuk meg az ablak szélét és húzzuk az ablak új méretének eléréséig.

- Egy ablak függőleges átméretezéséhez mutassunk az ablak egyik vízszintes szélére. Az egérmutató változása jelzi hogy átméretezhetjük az ablakot. Ragadjuk meg az ablak szélét és húzzuk az ablak új méretének eléréséig.

Néhány párbeszédablakot nem méretezhetünk át. Néhány alkalmazásablaknak is van egy minimális mérete, mely alá nem tudjuk kicsinyíteni.

### Ablak mozgatása

Egy ablak mozgatásához végezzük el a következő műveletek egyikét:

- Ragadjuk meg az ablak címsorát, majd húzzuk az ablakot az új helyére.

- Nyomjuk le és tartsuk lenyomva az Alt billentyűt, majd húzzuk az ablakot az új helyére.

- Nyissuk meg az Ablak menüt, majd válasszuk az Áthelyezés menüpontot. A nyílbillentyűk használatával mozgassuk az ablakot az új helyére.

- Kattintsunk jobb gombbal az ablakot jelző gombra az Ablaklista appletben, majd válasszuk a Mozgatást az Ablak menüből. A nyílbillentyűk használatával mozgassuk az ablakot az új helyére.

### Ablak felgördítése

Az ablakok fel- és legördítését a következőképpen végezhetjük el:

Felgördítés | Az ablakot méretének lecsökkentése, csak a címsora látszik.
Legördítés | A felgördített állapot megszüntetése, a teljes ablak láthatóvá válik.

Egy ablak felgördítéséhez végezzük el a következő műveletek egyikét:

- Kattintsunk duplán az ablak címsorára. Az ablak legördítéséhez kattintsunk újból duplán a címsorra.

- Nyissuk meg az Ablak menüt. Válasszuk a Felgördítés menüpontot. Az ablak legördítéséhez válasszuk a Legördítés menüpontot.

- Kattintsunk jobb gombbal az ablakot jelző gombra az Ablaklista appletben, majd válasszuk a Felgördítés menüpontot az Ablak menüből. Az ablak legördítéséhez válasszuk a Legördítés menüpontot.

### Ablak elhelyezése az összes munkaterületen

Az ablak összes munkaterületre helyezéséhez nyissuk meg az Ablak menüt. Válasszuk az Minden munkaterületre menüpontot. Az ablak jelenlegi munkaterületre helyezéséhez válasszuk a Csak erre a munkaterületre menüpontot.

### Ablak áthelyezése egy másik munkaterületre

Egy ablakot a következő módokon mozgathatunk egy másik munkaterületre:

- A Munkaterület-váltó használatával

  A Munkaterület-váltó appletben húzzuk az ablakot a kívánt munkaterületre.

- Az Ablak menü használatával

  Nyissuk meg az Ablak menüt. Az ablak következő munkaterületre mozgatásához válasszuk a Mozgatás a munkaterület_neve menüpontot

## Munkaterületek kezelése

Ez a bekezdés a munkaterületek kezelését írja le.

### Munkaterületek közötti váltás

A következő módokon válthatunk munkaterületek között:

- A Munkaterület-váltó használatával

  Kattintsunk a kívánt munkaterületre a Munkaterület-váltó appletben.

- Gyorsbillentyűk használatával

  A munkaterületek közötti váltás alapértelmezett gyorsbillentyűi a következők:

  Alapértelmezett gyorsbillentyűk | Művelet
  --- | ---
  CtrlAltjobb nyíl | A jelenlegitől jobbra eső munkaterületre vált.
  CtrlAltbal nyíl | A jelenlegitől balra eső munkaterületre vált.

### Munkaterületek hozzáadása

Munkaterületek hozzáadásához kattintsunk jobb gombbal a Munkaterület-váltó appletre, majd válasszuk a Beállítások menüpontot. Egy Munkaterület-váltó tulajdonságai ablak jelenik meg. Használjuk a Munkaterületek száma elemet a munkaterületek számának meghatározásához. A Munkaterület-váltó hozzáadja az új munkaterületeket a munkaterület-listához.

### Munkaterületek elnevezése

A munkaterületek alapértelmezett neve a `1. munkaterület`, `2. munkaterület`, `3. munkaterület`, és így tovább. A munkaterületek neveinek hozzárendeléséhez kattintsunk jobb gombbal a Munkaterület-váltó appletre, majd válasszuk a Beállítások menüpontot. Egy Munkaterület-váltó tulajdonságai ablak jelenik meg. a Munkaterületek lista használatával meghatározhatjuk a munkaterületek nevét. Válasszunk ki egy munkaterületet, majd adjuk meg a munkaterület új nevét.

### Munkaterületek törlése

Munkaterület törlésekor a munkaterületen lévő ablakok egy másik munkaterületre kerülnek, és az üres munkaterület törlésre kerül.

Munkaterületek törléséhez kattintsunk jobb gombbal a Munkaterület-váltó appletre, majd válasszuk a Beállítások menüpontot. Egy Munkaterület-váltó tulajdonságai ablak jelenik meg. Használjuk a Munkaterületek száma elemet a munkaterületek számának meghatározásához. A Munkaterület-váltó törli a nem kívánt munkaterületeket a munkaterület listáról.